| Tauragės pėsčiųjų tiltas |
| --- |
|  |
| Tiltas nuo miesto centro pusės |
| 

Tauragės pėsčiųjų tiltasTauragės pėsčiųjų tiltas

55°14′52″š. pl. 22°16′59″r. ilg.﻿ / ﻿55.247858°š. pl. 22.282941°r. ilg.﻿ / 55.247858; 22.282941﻿ (Tauragės pėsčiųjų tiltas)Koordinatės: 55°14′52″š. pl. 22°16′59″r. ilg.﻿ / ﻿55.247858°š. pl. 22.282941°r. ilg.﻿ / 55.247858; 22.282941﻿ (Tauragės pėsčiųjų tiltas) |
|  |
| **Vieta** | Tauragė |
| **Kerta** | Jūrą |
| **Plotis** | 4,2 m |
| **Pastatytas** | 2014 m. |

**Tauragės pėsčiųjų tiltas** – tiltas pėstiesiems ir dviratininkams, nutiestas Tauragėje per Jūros upę. Jungia senamiestį su dešiniajame Jūros krante esančia miesto dalimi – Butkeliais. Tiltas miesto centro pusėje yra Prezidento gatvės tęsinys, jis sujungtas su Jūros upės renovuota krantine apačioje bei pėsčiųjų ir dviračių taku („Meilės alėja") šlaito viršuje. Senamiesčio kranto viršuje, prie laiptų link tilto, stūkso II pasaulinio karo laikų dzotas, yra apžvalgos aikštelė, 150 m į šiaurę – katalikų Švč. Trejybės bažnyčia. 

Tauragės pėsčiųjų ir dviračių tiltas gelžbetoninis, 4,2 m pločio, įrengtas apšvietimas. Statybos darbai buvo vykdomi 2013-2014 m. Be naujojo tilto, buvo baigiamas tiesti ir dviratininkų takas, suteikiantis galimybę, pakeliui aplankius Tauragės konvencijos paminklą, nuvykti iki Lauksargių miestelio. Senamiesčio krante laiptų dalyje buvo įrengta nuovaža ir 5 atokvėpio aikštelės neįgaliesiems, kaip vėliau paaiškėjo – netinkamos šiam tikslui.

2016 m. pabaigoje miestiečiams buvo siūloma naujajam tiltui sugalvoti pavadinimą.

Kritika
-------

Pėsčiųjų tilto statybas Tauragėje lydėjo kritiškai nusiteikusių miestiečių diskusijos. Vienų nuomone, tiltas šioje vietoje nereikalingas, nes visai netoli stovi Taurogeno tiltas (350 m prieš srovę). Kitų nuomone, reikėjo pradėti nuo apaugusio Jūros šlaito tvarkymo. Įrengus šaltiniuotame šlaite naujuosius laiptus, paaiškėjo, kad jais tekėjo vanduo. Be to, visai šalia, rekonstruotoje Meilės alėjoje pradėjo formuotis šlaito nuošliauža. Kritikos negailėjo neįgaliųjų atstovai, kurie nebuvo pakviesti į objekto projekto aptarimą. Vietos neįgaliųjų draugija dar 2013 m. pabaigoje parašė prašymą miesto savivaldybės administracijai ištaisyti projektuotojų ir statybininkų klaidas dėl nuovažos įrengimo. Dėl šios priežasties buvo paskelbtas konkursas atskirai, šalia laiptų, pagal kitą projektą įrengti metalinį pandusą su mažais nuolydžiais. Minėtus sprendinius įgyvendinti buvo numatyta ne anksčiau nei 2015 m.

Galerija
--------

* Tilto vaizdas prieš srovęTilto vaizdas prieš srovę
* Ant tilto. Priekyje, kairėje – nuovaža neįgaliesiemsAnt tilto. Priekyje, kairėje – nuovaža neįgaliesiems
* Po tiltu. Perdanga sumontuota iš sijųPo tiltu. Perdanga sumontuota iš sijų

Šaltiniai
---------

1. ↑  Artėja pėsčiųjų tilto per Jūros upę atidarymo diena Archyvuota kopija 2021-11-27 iš Wayback Machine projekto.
2. 1 2  Link naujojo pėsčiųjų tilto vedantys laiptai neįgaliems asmenims neįveikiami *negalia.lt*
3. ↑  Pėsčiųjų ir dviratininkų tiltas kol kas bevardis *2016-12-29, kurjeris.lt*
4. 1 2 3  Skelbiamas konkursas naujai nuovažai įrengti *taurageszinios.lt*

Nuorodos
--------

|  |  |
| --- | --- |
|  | **Vikiteka: Tauragės pėsčiųjų tiltas** – vaizdinė ir garsinė medžiaga  |

* Naujasis tiltas įgavo tikrąsias formas *taurageszinios.lt*

| Artimiausi tiltai per Jūrą |
| --- |
| prieš srovę: | **Tauragės pėsčiųjų tiltas** | pasroviui: |
| Taurogeno tiltas | Tauragėsgeležinkelio tiltas |